Αλέιντα Γκεβάρα

Η **Αλέιντα Γκεβάρα Μαρτς** (Aleida Guevara March, γενν. στις 24 Νοεμβρίου 1960) είναι κουβανή ιατρός και το μεγαλύτερο από τα τέσσερα παιδιά του Ερνέστο "Τσε" Γκεβάρα και τη δεύτερη σύζυγό του, την Αλέιντα Μαρτς.

Είναι γιατρός με οργανική θέση στο Νοσοκομείο Παίδων William Soler στην Αβάνα. Έχει επίσης εργαστεί ως γιατρός στην Αγγόλα, το Εκουαδόρ και τη Νικαράγουα. Εμφανίζεται στην ταινία του Μάικλ Μουρ "Sicko", στην οποία παραχωρεί συνέντευξη για την φιλοσοφία της καθολικής περίθαλψης.

Η Αλέιντα Γκεβάρα έχει υποστηρίξει τα ανθρώπινα δικαιώματα και την άρση χρέους για τα αναπτυσσόμενα έθνη. Είναι συγγραφέας του βιβλίου "Τσάβες:  η Βενεζουέλα και η Νέα Λατινική Αμερική".

## Πρώιμη ζωή
Αν και η Αλέιντα ήταν μόνον τεσσάρων και μισού έτους όταν ο πατέρας της έφυγε από την Κούβα για να βοηθήσει την περίπτωση μίας Επανάστασης στο Κονγκό, και σχεδόν επτά όταν ο πατέρας της εκτελέστηκε στη Βολιβία, έχει ακόμα αγαπημένες αναμνήσεις του. Μια τέτοια ιστορία την οποίαν η Αλέιντα έχει μοιραστεί δημόσια είναι ότι ο πατέρας της (Τσε) εφεύρισκε ιστορίες για ζώα για τα μακρινά παιδιά του, δηλώνοντας:
 *"Ο πατέρας μου δεν είχε την ευκαιρία να χαρεί την παιδική μας ηλικία. Αλλά όταν ήταν μακριά, πράγμα το οποίον συνέβαινε τον περισσότερο καιρό, μάς έστελνε ιστορίες και σχέδια επάνω σε [[Καρτ ποστάλ]]. Τον αδερφό μου, τον Καμίλο, τον μάλωναν στο νηπιαγωγείο γιατί χρησιμοποιούσε συχνά βρισιές, και η μητέρα μου μάλωνε με τον Τσε επειδή είχε την συνήθεια να βρίζει -όπως κάνουν, άλλωστε, όλοι οι Αργεντίνοι. Ήταν στην Αφρική και έγραψε στον Καμίλο ότι δεν μπορούσε να βρίζει στο σχολείο, διαφορετικά ο Πέπε ο [[Καϊμάν]]* [εφεύρημα του Γκεβάρα] *θα δάγκωνε τον Γκεβάρα στο πόδι και θα τού το έκοβε. Επομένως, ο Καμίλο θα έπρεπε να σταματήσει να βρίζει για να προστατεύσει τον πατέρα του."*

## Η επιρροή του πατέρα της
μικρογραφία|Η οικογένεια Γκεβάρα το 1963
*"Τα γραπτά του πατέρα μου είναι σαν του [[Χοσέ Μαρτί]]. Οι αξίες που περιλαμβάνουν είναι αιώνιες."* 

-Αλέιντα Γκεβάρα
Η Γκεβάρα αναφέρεται στον πατέρα της, τον Τσε, ως πηγή προσωπικής έμπνευσης. Όταν δίνει ομιλίες σε όλο τον κόσμο, συχνά αναφέρει τα γραπτά του, σημειώνοντας ότι βρίσκει τα ημερολόγια του ιδιαίτερα χρήσιμα για την "πολιτική διορατικότητα και την συναισθηματική ωριμότητά" τους. Έχει επίσης δηλώσει ότι βρίσκει τον εαυτό της περιστασιακά να φωνάζει: "Καράμπα! Αν μόνο εφαρμόζαμε αυτή ή αυτή την πρόταση θα ήμασταν σε καλύτερη θέση τώρα".  Αναφερόμενη στην ευρεία χρήση του πατέρα της ως σύμβολο της εξέγερσης, έχει δηλώσει πως όταν βλέπει ένα παιδί να μεταφέρει την εικόνα του σε μια πορεία και το παιδί λέει, "Θέλω να είμαι σαν τον Τσε και να πολεμήσω μέχρι την τελική νίκη", αισθάνεται ενθουσιασμένη. 

Συζητώντας για την κληρονομιά του πατέρα της, η Αλέιντα έχει σημειώσει ότι:
 
*"Ο πατέρας μου ήξερε να αγαπάει, και αυτό ήταν το πιο όμορφο χαρακτηριστικό του -η ικανότητά του να αγαπάει. Για να είσαι σωστός επαναστάτης, πρέπει να είσαι ρομαντικός. Η ικανότητά του να δίνεται ολόψυχα για το καλό των άλλων ήταν στο κέντρο των πεποιθήσεών του -αν μπορούσαμε να ακολουθήσουμε το παράδειγμά του, ο κόσμος θα ήταν ένα πολύ πιο όμορφο μέρος."*}}

## Ιατρική αποστολή στην Αγκόλα
Η Γκεβάρα αναφέρει ότι η διάρκεια της ιατρικής αποστολής της Κούβας στην Ανγκόλα άφησε ένα διαρκές αποτύπωμα. Περιγράφει την επίδραση αυτής της εμπειρίας με τα εξής λόγια:
*"Κατάφερα να σώσω τις ζωές πολλών παιδιών, αλλά μερικές φορές αυτό δεν ήταν δυνατόν. Η θλίψη και η μετάνοια για αυτό σού μένουνε για πάντα. Η ανημποριά που αισθάνεσαι εκείνη την στιγμή με κάνει να αντιδρώ στον ρατσισμό, στην εκμετάλλευση ανθρωπίνων όντων, αλλά και στην αδράνεια όσων αποδέχονται τα πράγματα έτσι όπως είναι."*

## ''Ο Τσάβες, η Βενεζουέλα και η Νέα Λατινική Αμερική'' (βιβλίο)
Τον Φεβρουάριου του 2024, η Αλέιντα Γκεβάρα πήρε συνέντευκη από τον πρώην Βενεζολάνο Πρόεδρο, Ούγκο Τσάβες, για το βιβλίο *"Ο Τσάβες, η Βενεζουέλαν, και η Νέα Λατινική Αμερική"*. Το βιβλίο γυρίστηκε και ως ντοκυμαντέρ και περιλαμβάνει μέρη από την συνέντευξη με τον Τσάβες σχετικά με την Μπολιβαριανή Επανάσταση, συνεντεύξεις με κουβανούς ιατρούς οι οποίοι εργάζονται για τους φτωχούς στην Βενεζουέλα, μία συνέντευξη με τον στρατηγό Χόρχε Καρνέιρο σχετικά με την απόπειρα πραξικοπήματος τον Απρίλιο του 2002, καθώς και σκηνές σχετικά με την ζωή του Τσάβες στην Βενεζουέλα.

## Τωρινή εργασία και προσωπική ζωή
Από το 2009, η Αλέιντα Γκεβάρα βοηθά στην διοίκηση δύο σπιτιών για παιδιά με αναπηρίες στην Κούβα, καθώς και άλλων δύο για παιδιά πρόσφυγες με προβλήματα στο οικογενειακό τους περιβάλλον. Ως παιδίατρος που ειδικεύεται στις παιδικές αλλεργίες, έχει επίσης συμμετάσχει στην ιατρική υποστήριξη για μια κοινότητα στην πλημμυρισμένη περιοχή γύρω από το Ρίο Κάουτο στην ανατολική Κούβα, ενώ έχει ανακοινώσει σχέδια για να εργαστεί στο Νησί της Νεολαίας, το οποίο καταστράφηκε από αρκετούς τυφώνες το 2008.

Ως δημόσια μορφή και διανοούμενη, συμμετέχει σε συνέδρια, συζητήσεις και φεστιβάλ, όπως το Subversive Festival το οποίο διεξήχθη από τις 4 έως τις 8 Μαΐου 2013, στο Ζάγκρεμπ της Κροατίας. Εκεί ήταν καλεσμένη ως ομιλήτρια δίπλα σε άλλους αξιοσημείωτους δημόσιους στοχαστές όπως ο Σλάβοϊ Ζιζέκ και ο Τάρικ Αλί.

## Βλέπε επίσης

* Κουβανικός ιατρικός διεθνισμός
* Υγεία στην Κούβα

## Παραπομπές